**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

9. septembra 2022

**Návrh**

**na schválenie zriadenia odplatného vecného bremena v prospech Západoslovenská distribučná, a.s. na majetku Bratislavského samosprávneho kraja v k. ú. Tomášov**

Materiál predkladá: Materiál obsahuje:

Mgr. Juraj Droba, MBA, MA 1. Návrh uznesenia

predseda 2. Dôvodovú správu

Bratislavského samosprávneho kraja 3. Stanoviská komisií

4. Prílohy

Zodpovední:

Ing. Patrícia Mešťan, MA

riaditeľka

Úradu Bratislavského samosprávneho kraja

JUDr. Matúš Šaray

vedúci právneho oddelenia

Úradu Bratislavského samosprávneho kraja

Spracovatelia:

JUDr. Matúš Šaray

vedúci právneho oddelenia

Mgr. Viliam Náčiniak

referent právneho oddelenia

Bratislava

september 2022

N á v r h u z n e s e n i a

**UZNESENIE č. ......../2022**

zo dňa 09. 09. 2022

Zastupiteľstvo Bratislavského samosprávneho kraja po prerokovaní materiálu

**schvaľuje**

zriadenie odplatného vecného bremena na pozemkoch vo výlučnom vlastníctve Bratislavského samosprávneho kraja, a to na:

|  |  |  |  |
| --- | --- | --- | --- |
| Parcelné číslo | Výmera v m2 | LV | Druh pozemku |
| 339/2 | 4093 | 1860 | zastavaná plocha a nádvorie |
| 1311/1 | 4445 | 1860 | zastavaná plocha a nádvorie |

zapísaných v registri „C“ KN v k. ú. Tomášov, obec Tomášov, okres Senec,

**v prospech oprávneného - Západoslovenská distribučná, a.s.,** Čulenova 6, 816 47 Bratislava, IČO: 36 361 518, v rozsahu stanovenom geometrickým plánom na zameranie vecného bremena č. 240-1/2021 zo dňa 14.02.2022, vyhotoviteľ Miloš Beťko, úradne overeným pod číslom G1-291/22 dňa 28.02.2022, **a to odplatne /jednorazová odplata/ za  cenu v sume 21150 €** (30 €/m2 pri 705 m2), pre účel:

a) zriadenie a uloženie elektroenergetických zariadení;

b) užívanie, prevádzkovanie, údržbu, opravy, úpravy, rekonštrukcie, modernizácie a akékoľvek iné stavebné úpravy elektroenergetických zariadení a ich odstránenie.

**s podmienkami:**

1. oprávnený z vecného bremena podpíše zmluvu o zriadení vecného bremena do 120 dní od schválenia uznesenia Zastupiteľstvom Bratislavského samosprávneho kraja s tým, že ak v tejto lehote oprávnený z vecného bremena zmluvu nepodpíše, uznesenie stráca platnosť,
2. oprávnený z vecného bremena uhradí odplatu za zriadenie vecného bremena do 20 dní od nadobudnutia účinnosti zmluvy v zmysle § 47a Občianskeho zákonníka,
3. návrh na vklad do katastra nehnuteľností podá výhradne Bratislavský samosprávny kraj, a to až po úhrade ceny vecného bremena oprávneným z vecného bremena.

T: v zmysle textu

**D ô v o d o v á s p r á v a**

V roku 2020 sa spoločnosť Západoslovenská distribučná a.s. obrátila na Úrad Bratislavského samosprávneho kraja vo veci uloženia prípojky elektroenergetického zariadenia a následného zriadenia vecného bremena na  parcelách uvedených v uznesení. Stavebné úpravy súvisia s projektom „BA\_ Tomášov, Mierová, NNK“ – umiestnenie distribučných elektroenergetických rozvodov a zariadení na parcelách registra KN C, parc. č. 1311/1, parc. č. 339/2, vedené na LV č. 1860 v k. ú. Tomášov. Na parcelách sa nachádza cesta III. triedy č. III/1053, ktorá je spolu s parcelami vo vlastníctve Bratislavského samosprávneho kraja. Povinnosťou vlastníka pozemku je strpieť uloženie prípojky elektroenergetického zariadenia a povinnosť strpieť vykonávanie údržby a opráv na týchto zariadeniach za jednorazovú odplatu. V zmysle žiadosti vydal Bratislavský samosprávny kraj stanovisko, ktorým udelil súhlas s umiestnením stavby za podmienky následného majetkovo-právneho vysporiadania vzťahov prostredníctvom zmluvy o zriadení vecného bremena. Po realizácii stavby sa na nás žiadateľ, v zmysle našej požiadavky, obrátil s výzvou na uzatvorenie zmluvy o zriadení vecného bremena.

Hodnota vecného bremena - jednorazovej odplaty za zaťaženie pozemkov vo vlastníctve BSK predstavuje v zmysle Znaleckého posudku č. 30/2022 sumu 4420 € (6,27 € / m2 pri 705 m2).

V uznesení uvedená cena 30 EUR za m2 vychádza z nových Zásad hospodárenia a nakladania s majetkom BSK, v ktorých došlo k zmene pri zriaďovaní vecných bremien pri uložení inžinierskych sietí v rámci cestného pozemku.

V pôvodnom súhlase, ktorý bol vydaný v roku 2020, bola zo strany BSK požadovaná cena podľa znaleckého posudku. Na uvedenú skutočnosť sa odvoláva aj žiadateľ a zároveň upozorňuje, že zámerom je vylepšenie napäťovej úrovne a tým zlepšenie kvality dodávky elektrickej energie odberateľom, pričom uloženie NN nie je súčasťou žiadneho developerského projektu a ide o verejný záujem. Západoslovenská distribučná na základe uvedených skutočností navrhla stanovenie odplaty podľa vypracovaného znaleckého posudku, t. j. 4420 € (6,27 € / m2 pri 705 m2). Keďže medzičasom došlo k zmene Zásad hospodárenia a nakladania s majetkom Bratislavského samosprávneho kraja, ktoré stanovujú konkrétnu výšku odplaty za zriadenie vecného bremena, predkladáme materiál už s odplatou vo výške 30 EUR za m2. Dávame do pozornosti znenie čl. 17 bod 2. Zásad hospodárenia a nakladania s majetkom Bratislavského samosprávneho kraja, podľa ktorého môže Zastupiteľstvo Bratislavského samosprávneho kraja v odôvodnených prípadoch určiť inú sumu odplaty za zriadenie vecného bremena. Na komisiách Zastupiteľstva BSK však bola takáto možnosť v diskusii odmietnutá s tým, že odplata bude stanovená podľa platných Zásad hospodárenia a nakladania s majetkom BSK.

Na základe vyššie uvedených skutočností Vám predkladáme materiál na schválenie do Zastupiteľstva Bratislavského samosprávneho kraja.

**Stanoviská komisií Zastupiteľstva BSK**

**Bod: Návrh na schválenie zriadenia odplatného vecného bremena v prospech Západoslovenská distribučná, a.s. na majetku Bratislavského samosprávneho kraja v k. ú. Tomášov**

|  |  |  |  |  |  |
| --- | --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | | **Akceptované / Neakceptované** | **Zapracované / Nezapracované** |
| Finančná komisia | Finančná komisia odporúča Zastupiteľstvu BSK prerokovať predložený materiál a schváliť v predloženej podobe. | Prítomní  Za  Proti  Zdržal  Nehlasoval | 6  6  0  0  0 |  |  |
| Komisia dopravy | Komisia dopravy odporúča zastupiteľstvu BSK prerokovať a schváliť materiál v predloženej podobe. | Prítomní  Za  Proti  Zdržal  Nehlasoval | 9  9  0  0  0 |  |  |
| Komisia zdravotníctva a sociálnych vecí | Materiál nebol v komisii prerokovaný. | Prítomní  Za  Proti  Zdržal  Nehlasoval |  |  |  |
| Komisia školstva, mládeže a športu | Materiál nebol v komisii prerokovaný. | Prítomní  Za  Proti  Zdržal  Nehlasoval |  |  |  |
| Komisia životného prostredia, regionálneho rozvoja a územného plánovania | Materiál nebol v komisii prerokovaný. | Prítomní  Za  Proti  Zdržal  Nehlasoval |  |  |  |
| Komisia európskych záležitostí,  regionálnej spolupráce a  cestovného ruchu | Materiál nebol v komisii prerokovaný. | Prítomní  Za  Proti  Zdržal  Nehlasoval |  |  |  |
| Komisia kultúry | Materiál nebol v komisii prerokovaný. | Prítomní  Za  Proti  Zdržal  Nehlasoval |  |  |  |
| Komisia majetku, investícií a verejného obstarávania | Komisia majetku, investícií a verejného obstarávania odporúča Zastupiteľstvu BSK prerokovať predložený materiál a schváliť v predloženej podobe. | Prítomní  Za  Proti  Zdržal  Nehlasoval | 4  4  0  0  0 |  |  |